G-Sync

G-Sync ir patentēta adaptīvās sinhronizācijas tehnoloģija, kuru radīja Nvidia. Tā ir paredzēta galvenokārt lai novērstu ekrāna asarošanu bez papildus vai alternatīviem programmatūras risinājumiem kā vertikālā sinhronizācija. G-Sync neitralizē ekrāna asarošanu, atļaujot attēlošanas iekārtas atsvaidzināšanās ātrumam pielāgoties pēc grafiskās izvades iekārtas kadru ātruma, atšķirībā no ekrāniem bez G-Sync, kurus izmantojot grafiskās izvades iekārta pielāgojās ekrānam, potenciāli liekot ekrānam atsvaidzināties pirms kadrs tiek pilnībā attēlots uz ekrāna, radot ekrāna asarošanu vai arī attēlojot divus vai vairāk kadrus reizē. Lai attēlošanas iekārta varētu izmantot G-Sync, tajā ir jābūt uzstādītam patentētam G-Sync modulim.

 Fiziskās komponentes 
Nvidia izveidoja speciālu sadursmju izvairīšanās sistēmu lai izvairītos no gadījuma, kad kadrs no grafiskās izvades iekārtas jau ir gatavs, kamēr ekrāns veido dublikātu (šāda situācija var radīt aizkavi vai "raustīšanos") — šajā gadījumā G-Sync modulis prognozē nākamo atsvaidzināšanās brīdi un gaida, kamēr nākamais kadrs tiek pabeigts.

Sistēmas prasības, lai izmantotu G-Sync:

Grafiskā karte:

Nvidia GeForce GTX 650 Ti Boost grafiskā karte vai jaunāka. (G-Sync, G-Sync Ultimate)
Grafiskajai kartei ir jābūt video izvades ligzdai DisplayPort 1.2 vai jaunākai.

Grafiskās kartes dzinis:

R340.52 vai jaunāks.

Operētājsistēma:

Windows 7, 8, 8.1, un 10. Linux, FreeBSD, Solaris.

Monitors:

Monitoram ir jābūt G-Sync modulim, un monitoram ir jābūt pieslēgtam pie grafiskās kartes caur DisplayPort v1.2 vai jaunāku DisplayPort versiju.:

Ņemiet vērā: Dažiem monitori ar G-Sync adaptīvās sinhronizācijas funkcija pēc noklusējuma ir atslēgta. Pārliecinieties jūsu monitora lietošanas instrukcijā, ka adaptīvās sinhronizācijas tehnoloģija ir ieslēgta. Kā arī dažiem monitoriem var būt iespējots DisplayPort 1.1 versijas režīms, lai nodrošinātu atpakaļsavietojamību. Monitoram ir jābūt uzstādītam DisplayPort 1.2 versijas režīmā vai jaunākā, lai tas atbalstītu adaptīvo sinhronizāciju.

 Saraksts ar grafiskajām kartēm, kas atbalsta G-Sync 
 Arhitektūra Kepler Kepler (atsvaidzinājums) Maxwell Pascal Volta Turing Ampere GeForce GTX 650 Ti Boost GeForce GTX 760 GeForce GTX 745 GeForce GT 1030 Titan V GeForce GTX 1650 GeForce RTX 3070 GeForce GTX 660 GeForce GTX 770 GeForce GTX 750 GeForce GTX 1050 GeForce GTX 1660 GeForce RTX 3080 GeForce GTX 660 Ti GeForce GTX 780 GeForce GTX 750 Ti GeForce GTX 1050 Ti GeForce GTX 1660 Ti GeForce RTX 3090 GeForce GTX 670 GeForce GTX 780 Ti GeForce GTX 950 GeForce GTX 1060 GeForce RTX 2060 GeForce GTX 680 GeForce GTX Titan GeForce GTX 960 GeForce GTX 1070 GeForce RTX 2060 Super GeForce GTX 690 GeForce GTX Titan Black GeForce GTX 965M GeForce GTX 1070 Ti GeForce RTX 2070 GeForce GTX Titan Z GeForce GTX 970 GeForce GTX 1080 GeForce RTX 2070 Super GeForce GTX 970M GeForce GTX 1080 Ti GeForce RTX 2080 GeForce GTX 980 Titan X GeForce RTX 2080 Super GeForce GTX 980M Titan Xp GeForce RTX 2080 Ti GeForce GTX 980 Ti RTX Titan GeForce GTX Titan X

 G-Sync portatīvajiem datoriem 
Nvidia ir paziņojusi, ka G-Sync būs pieejams arī portatīvo datoru ražotājiem, un ka portatīvajiem datoriem G-Sync modulis nebūs nepieciešams, jo grafiskā karte portatīvajos datoros ir pievienota tieši pie ekrāna.

 "Lielformāta" videospēļu ekrāni 
CES 2018 konferences laikā Nvidia izziņoja līniju ar lielizmēra videospēļu monitoriem, kurus ražos HP, Asus un Acer — 65 collu izmērā, ar 4K izšķirtspēju, HDR funkcionalitāti un arī G-Sync. G-Sync moduļu klātbūtne šajos monitoros padara šīs līnijas monitorus par pirmajiem TV izmēra ekrāniem ar mainīgu atsvaidzināšanās ātrumu.

 Apskatīt arī 
 Mainīgs atsvaidzināšanās ātrums
 FreeSync
 Atsvaidzināšanās ātrums

 Atsauces 

 Ārējās saites 
 Nvidia G-Sync pārskats

Kategorija:Datoru ekrānu standarti
Kategorija:Filmu un video tehnoloģija
Kategorija:Nvidia